Kênaya Sîsê Bîngole Hasbîke Kanmaze da zanayene ke rewşê maya aye çend şino xirab beno.
Sîsê Bîngola 85 serrî ya ke nizdîyê di serran o zindanê Tarsûsî de yena tepiştene û rixmê heme nêweşîyan û serranê ci nîna tehlîyekerdene, 2ê Teşrîna peyêne de rewşê aye bibi xidar û sewqê nêweşxaneyî bibî.
Kênaya Sîsê Bîngole Hasbîke Kanmaze waştibi ke bibo refaqatkerdoxa maya xo û semedê naye muracatê dozgerîye kerdbi la dozgerîye tena destûrê hewte de reyêk vînayîşî da ci.
Hasbîke Kanmaze vizêr maya xo dîye û da zanayene ke rewşê aye hîna ver bi xirabî şino  û semedê tebervejîyayîşî umîdê ci nêmendo.
